“ดร.อาภา” โยนบิ๊กล็อต RICHY กว่า 103 ล้านหุ้น ทำดีลย้ายโบรกฯ-โอนให้ลูกสาว
"ดร.อาภา" โยนบิ๊กล็อต RICHY กว่า 103 ล้านหุ้น ทำดีลย้ายโบรกฯ-โอนให้ลูกสาว
"ดร.อาภา" โยนบิ๊กล็อต RICHY กว่า 103 ล้านหุ้น ทำดีลย้ายโบรกฯ-โอนให้ลูกสาว
30 มี.ค. 2564

ผู้สื่อข่าวรายงานว่า วันนี้มีรายการบิ๊กล็อตหุ้นบริษัท ริชี่ เพลซ 2002 จำกัด (มหาชน) หรือ RICHY จำนวน 2 รายการ ปริมาณ 103,300,000 หุ้น มูลค่าซื้อขาย 104.33 ล้านบาท ในราคาเฉลี่ยหุ้นละ 1.01 บาท เท่ากับราคาปิดตลาดที่ 1.01 บาท ลดลง 0.01 บาท หรือ 0.98% มูลค่าซื้อขาย 112.97 ล้านบาท
ทั้งนี้ น.ส.อาภา อรรถบูรณ์วงศ์ ประธานเจ้าหน้าที่บริหาร RICHY เปิดเผยว่า รายการบิ๊กล็อต RICHY 103.30 ล้านหุ้น คิดเป็น 8.65% ของทุนชำระแล้วที่มี 1,194.23 ล้านหุ้น มูลค่าที่ตราไว้หุ้นละ 1.00 บาท ส่วนหนึ่งเป็นการย้ายหุ้น RICHY จากโบรกเกอร์หนึ่งไปยังอีกโบรกเกอร์หนึ่งจำนวน 90 ล้านหุ้น และอีก 13 ล้านหุ้นโอนให้กับบุตรสาวคือ น.ส.พิชญา ตันโสด ซึ่งการบริหารงานยังคงเหมือนเดิมไม่มีการเปลี่ยนแปลง และยังคงเป็นผู้ถือหุ้นใหญ่อยู่เช่นเดิม
ขณะที่ในปีนี้บริษัทฯจะเปิด 4 โครงการใหม่ ซึ่งเป็นแนวราบ 3 โครงการ และแนวสูง 1 โครงการ โดยปีนี้จะเน้นทำแนวราบมากขึ้น ซึ่งก็ได้มีการซื้อที่ดินและจะทยอยเปิดโครงการไปเรื่อย ๆ โดยจะพยายามให้เริ่มรับรู้รายได้ให้ทันในปลายปีนี้ย
ทั้งนี้ โครงการของบริษัทฯจะเน้นขายชาวต่างชาติ อย่างโครงการที่นานา, เอกมัย, ศรีนครินทร์ ซึ่งสามารถรองรับชาวต่างชาติได้ ซึ่งหากมีการเปิดประเทศได้เมื่อไร ก็จะเป็นที่ต้องการของชาวต่างชาติ
“บริษัทฯ ยังมีกำไรอยู่ และมีการจ่ายเงินปันผลในระดับปานกลาง ซึ่งรายได้ปีนี้บริษัทฯเติบโตแน่ แต่เราจะไม่เน้นรายได้แต่จะเน้นให้ความสำคัญที่กำไรซึ่งก็จะเติบโตตามเศรษฐกิจ ตอนนี้เราต้องดูแลเรื่อง Cash Flow ซึ่งดีอยู่ แต่ก็ต้องระวังหน้าระวังหลังด้วย”  
พร้อมกล่าวว่าปีนี้มี 2 โครงการที่จะสร้างเสร็จที่นานาและศรีนครินทร์ รวมแล้ว 7,000 ล้านบาท ซึ่งจะเป็นผลบวกต่องบการเงินของบริษัท
 